#GENESING | Die Lewegewer
Category Archives: #GENESING
#Aanbidding, #EER, #GEBEDE, #GENESING, #HOOP, #KIND VAN GOD
13 Okt 2018 Thomas	Lewer kommentaar
Ons vergeet maklik dat God in beheer is en word dan so maklik gefrustreerd met die lewe om ons. Elke teleurstelling en teëspoed word vir ons 'n irritasie omdat dit nie volgens ons plan uitgewerk het nie. Ons verwag te maklik dat alles om ons lewens draai en dat ons so graag 'n sukses wil wees, maar wat beteken sukses nou werklik?
Ek was vandag weer herinner aan 'n storie "The Tablecloth" waar een persoon se teleurstelling en goddelike ingryping ander mense se lewens geraak het. Ek dink net dat ons elke nou en dan moet besef dat die lewe nie oor ons suksesse gaan nie, maar oor God se plan vir ons lewens en hoe dit ander mense beïnvloed. Ons fokus ten opsigte van hierdie waarheid bepaal hoe ons teenoor ander mense sal reageer wat naby ons is op daardie oomblik as gevolg van 'n spesifieke gebeurtenis. God gebruik dit om ons lewens te verryk en so ook ander mense wat dit nog meer nodig het. Daar was 'n artikel geskryf, "What do we do with suffering", deur Jay Adams wat ook meer lig hier op werp.
Mag ons Here en Verlosser vir ons oop oë gee in situasies soos hierdie, sodat ons Hom vir ander mense kan wys.
#GEBEDE, #GELOOF, #GENESING, #KIND VAN GOD
Genesing 'n werklikheid
5 Des 2017 Thomas	Lewer kommentaar
Genesing is 'n werklikheid, maar hoekom word almal nie genees nie?
Christus het ons losgekoop van die vloek van die wet deur vir ons 'n vloek te word—want daar is geskrywe: Vervloek is elkeen wat aan 'n Kruishout hang— sodat die seën van Abraham na die heidene kan kom in Christus Jesus, en dat ons die belofte van die Gees deur die geloof kan ontvang (Galasiërs 3:13-14).
Dit klink mos of ons almal hierdie belofte kan ontvang, maar… Sy Gees moet in ons woon.
En as die Gees van Hom wat Jesus uit die dode opgewek het, in julle woon, dan sal Hy wat Christus uit die dode opgewek het, ook julle sterflike liggame lewend maak deur sy Gees wat in julle woon (Romeine 8:11).
Tog moet ons ook die wat teen ons gesondig het van harte vergewe…
En sy heer het hom in toorn oorgegee aan die pynigers totdat hy sou betaal het alles wat hy hom skuldig was. So sal ook my hemelse Vader aan julle doen as julle nie elkeen sy broeder van harte sy oortredinge vergewe nie (Matthéüs 18:34-35).
En God se wil op 'n daaglikse basis uit lewe.
Elke loot wat in My nie vrug dra nie, neem Hy weg; en elke loot wat vrug dra, dié maak Hy skoon, sodat dit meer vrug kan dra. Julle is alreeds rein deur die woord wat Ek tot julle gespreek het (Johannes 15:2-3).
Ons moet ook nie sondig nie.
Daarna het Jesus hom in die tempel gekry en vir hom gesê: Kyk, jy het gesond geword; moenie meer sondig nie, sodat daar nie iets ergers met jou gebeur nie (Johannes 5:14).
Maar sê nou maar ek het gesondig, wat nou?
As ons ons sondes bely, Hy is getrou en regverdig om ons die sondes te vergewe en ons van alle ongeregtigheid te reinig (1Johannes 1:9).
Ons moet ook ander mense vergewe en vryspreek.
As julle die mense hulle sondes vergewe, dan word dit hulle vergewe; as julle die mense hulle sondes hou, dan is dit gehou (Johannes 20:23).
En hoe doen ons al hierdie op 'n daaglikse basis?
ONS MOET IN LIEFDE LEWE
'n Nuwe gebod gee Ek julle, dat julle mekaar moet liefhê; soos Ek julle liefgehad het, moet julle ook mekaar liefhê (Johannes 13:34).
Wie my gebooie het en dié bewaar, dit is hy wat My liefhet; en wie My liefhet, hóm sal my Vader liefhê, en Ek sal hom liefhê en My aan hom openbaar Johannes (14:21).
Jesus antwoord en sê vir hom: As iemand My liefhet, sal hy my woord bewaar, en my Vader sal hom liefhê, en Ons sal na hom toe kom en by hom woning maak Johannes (14:23).
Dit is my gebod, dat julle mekaar moet liefhê net soos Ek julle liefgehad het Johannes (15:12).
Dit gebied Ek julle, dat julle mekaar moet liefhê Johannes (15:17).
As julle van die wêreld was, sou die wêreld sy eiendom liefhê. Maar omdat julle nie van die wêreld is nie, maar Ek julle uit die wêreld uitverkies het, daarom haat die wêreld julle Johannes (15:19).